
DR.31.10.2017                                                        83                   

 
Sekali lagi takrifan dalam seksyen ini tidak jelas dan terlalu luas. Kuasa yang 

diberikan terlalu bersifat arbitrari dan sangat bergantung pada budi bicara. Kesimpulannya, 
perlu adanya kajian semula mengenai konsep tauliah ini. Berdasarkan peruntukan undang-
undang sedia ada, ia tidak jelas dan senang disalahgunakan sebagai alat untuk mengekang 
kebebasan bersuara, kebebasan akademik dan juga kebebasan-kebebasan asasi lain yang 
termaktub dalam Bahagian 2, Perlembagaan Persekutuan. Ini bukan pendapat saya seorang 
Tuan Yang di-Pertua, tetapi juga pendapat mantan Hakim Mahkamah Tinggi, Dato’ Sri Mohd. 
Hishamudin Yunus serta pakar undang-undang Islam seperti Profesor Syed Saleem Faruqi.  

Sebagai pelindung perlembagaan, kita selaku Ahli Dewan yang mulia ini tidak boleh 
membiarkan kebebasan asasi yang terkandung dalam undang-undang tertinggi negara kita 
dicabul dengan begitu sahaja. Bukan setakat Mustafa Akyol yang tertindas, malah rakyat kita 
juga sering dimangsakan. Ambil sebagai contoh, pengurus kedai buku Nik Raina Nik Abdul 
Aziz yang didakwa dalam mahkamah hanya kerana bekerja dalam kedai buku yang menjual 
buku terlarang. Kini Pengerusi Islamic Renaissance Front, sahabat saya Dato’ Dr. Ahmad 
Farouk Musa pula berhadapan dengan dakwaan bersubahat dengan Mustafa Akyol.  

Di samping itu, buku ‘Wacana Pemikiran Reformis’, Jilid I dan Jilid II, karangan 
Ahmad Farouk juga diharamkan bersama dengan buku-buku ahli akademik Faisal Tehrani 
dan yang lebih menghairankan, buku ‘Breaking the Silence: Voices of Moderation - Islam in 
a Constitutional Democracy’ iaitu buku yang dihasilkan oleh G25, sekumpulan bekas pegawai 
awam kanan negara kita turut menjadi buku terlarang.  

Kerajaan harus menjelaskan, apakah sebab-sebab spesifik yang mendorong 
kepada pengharaman buku-buku tersebut? Ini tidak termasuk lagi buku-buku komik seperti 
buku Zunar, masakan dengan kartun pun kerajaan takut? Tidakkah tindakan ini merupakan 
suatu yang regresif dan mendatangkan aib kepada negara? Malah, Penang Institute dalam 
satu kajian bertajuk, ‘The Policing and Politics of the Malay Language’, telah mendapati 
bahawa Kementerian Dalam Negeri telah mengharamkan sebanyak 1,695 buku dari tahun 
1971 sehingga sekarang. Daripada jumlah tersebut, 556 adalah dalam Bahasa Melayu, 516 
dalam bahasa Inggeris, 450 dalam bahasa Cina. Jelas, kita sedang menjurus kepada negara 
yang begitu menekan dan menindas pemikiran. 

Jika kerajaan bersungguh-sungguh mahu memelihara dan memartabatkan Islam, 
dasar-dasar agresif seperti pengharaman buku serta kelemahan-kelemahan dalam undang-
undang pentadbiran agama Islam perlu dikaji semula dan diperbaiki. Sekiranya dibiarkan, 
masyarakat kita akan menjadi dangkal dan jumud.  

Tuan Yang di-Pertua, justeru saya menyokong cadangan Ketua Parlimen DAP iaitu 
Ahli dari Gelang Patah untuk mewujudkan satu Jawatankuasa Parlimen bagi mengkaji 
semula larangan ke atas semua buku-buku yang terlarang. Tuan Yang di-Pertua, kita tidak 
seharusnya takut dengan ilmu dalam buku, apatah lagi dengan dunia moden ini di mana 
sesiapa sahaja boleh mendapatkan, mencapai apa-apa penulisan melalui internet. Tidak ada 
gunanya kita mengharamkan, lebih baik kita menggalakkan budaya pemikiran kritis dan 
wacana ilmiah agar rakyat kita boleh menjadi lebih bijak dalam menilai. Jadi, sekian sahaja 
ucapan saya. Terima kasih Tuan Yang di-Pertua.  

Tuan Yang di-Pertua: Terima kasih. Yang Berhormat Kuala Kangsar.  

 

6.28 ptg. 

Datin Mastura binti Tan Sri Dato’ Mohd Yazid [Kuala Kangsar]: Terima kasih 
Tuan Yang di-Pertua. Assalammualaikum warahmatullaahi wabarakaatuh dan salam 
sejahtera. 

Tuan Yang di-Pertua, Yang Amat Berhormat Pekan telah membentangkan bajet 
merangkumi dua faktor terpenting iaitu kesejahteraan rakyat dan keduanya, cabaran masa 
depan negara dan meletakkan kepentingan rakyat di tangga teratas. Pembentangan bajet 
Yang Amat Berhormat Pekan telah memperuntukkan RM280.25 bilion bukan sahaja inklusif 
tetapi juga komprehensif. Hasil kerajaan dikembalikan kepada rakyat dan mempunyai ciri-ciri 
kelestarian yang menjangkau masa, strata dan akan membantu ekonomi yang mampan dan 
teguh.  

Bajet ini menyokong usaha menambahkan pendapatan rakyat dan juga menepati 
prasarana yang selesa untuk pelabur asing. Ia realistik dan boleh berjaya memberi daya 



Sekali lagi takrifan dalam seksyen ini tidak jelas dan terlalu luas. Kuasa yang diberikan terlalu bersifat arbitrari dan sangat bergantung pada budi bicara. Kesimpulannya, perlu adanya kajian semula mengenai konsep tauliah ini. Berdasarkan peruntukan undang- undang sedia ada, ia tidak jelas dan senang disalahgunakan sebagai alat untuk mengekang kebebasan bersuara, kebebasan akademik dan juga kebebasan-kebebasan asasi lain yang termaktub dalam Bahagian 2, Perlembagaan Persekutuan. Ini bukan pendapat saya seorang Tuan Yang di-Pertua, tetapi juga pendapat mantan Hakim Mahkamah Tinggi, Dato' Sri Mohd. Hishamudin Yunus serta pakar undang-undang Islam seperti Profesor Syed Saleem Faruqi. Sebagai pelindung perlembagaan, kita selaku Ahli Dewan yang mulia ini tidak boleh membiarkan kebebasan asasi yang terkandung dalam undang-undang tertinggi negara kita dicabul dengan begitu sahaja. Bukan setakat Mustafa Akyol yang tertindas, malah rakyat kita juga sering dimangsakan. Ambil sebagai contoh, pengurus kedai buku Nik Raina Nik Abdul Aziz yang didakwa dalam mahkamah hanya kerana bekerja dalam kedai buku yang menjual buku terlarang. Kini Pengerusi Islamic Renaissance Front, sahabat saya Dato' Dr. Ahmad Farouk Musa pula berhadapan dengan dakwaan bersubahat dengan Mustafa Akyol. Di samping itu, buku 'Wacana Pemikiran Reformis', Jilid I dan Jilid II, karangan Ahmad Farouk juga diharamkan bersama dengan buku-buku ahli akademik Faisal Tehrani dan yang lebih menghairankan, buku 'Breaking the Silence: Voices of Moderation- Islam in a Constitutional Democracy' iaitu buku yang dihasilkan oleh G25, sekumpulan bekas pegawai awam kanan negara kita turut menjadi buku terlarang. Kerajaan harus menjelaskan, apakah sebab-sebab spesifik yang mendorong kepada pengharaman buku-buku tersebut? Ini tidak termasuk lagi buku-buku komik seperti buku Zunar, masakan dengan kartun pun kerajaan takut? Tidakkah tindakan ini merupakan suatu yang regresif dan mendatangkan aib kepada negara? Malah, Penang Institute dalam satu kajian bertajuk, 'The Policing and Politics of the Malay Language', telah mendapati bahawa Kementerian Dalam Negeri telah mengharamkan sebanyak 1,695 buku dari tahun 1971 sehingga sekarang. Daripada jumlah tersebut, 556 adalah dalam Bahasa Melayu, 516 dalam bahasa Inggeris, 450 dalam bahasa Cina. Jelas, kita sedang menjurus kepada negara yang begitu menekan dan menindas pemikiran. Jika kerajaan bersungguh-sungguh mahu memelihara dan memartabatkan Islam, dasar-dasar agresif seperti pengharaman buku serta kelemahan-kelemahan dalam undang- undang pentadbiran agama Islam perlu dikaji semula dan diperbaiki. Sekiranya dibiarkan, masyarakat kita akan menjadi dangkal dan jumud. Tuan Yang di-Pertua, justeru saya menyokong cadangan Ketua Parlimen DAP iaitu Ahli dari Gelang Patah untuk mewujudkan satu Jawatankuasa Parlimen bagi mengkaji semula larangan ke atas semua buku-buku yang terlarang. Tuan Yang di-Pertua, kita tidak seharusnya takut dengan ilmu dalam buku, apatah lagi dengan dunia moden ini di mana sesiapa sahaja boleh mendapatkan, mencapai apa-apa penulisan melalui internet. Tidak ada gunanya kita mengharamkan, lebih baik kita menggalakkan budaya pemikiran kritis dan wacana ilmiah agar rakyat kita boleh menjadi lebih bijak dalam menilai. Jadi, sekian sahaja ucapan saya. Terima kasih Tuan Yang di-Pertua. Tuan Yang di-Pertua: Terima kasih. Yang Berhormat Kuala Kangsar. 6.28 ptg. Datin Mastura binti Tan Sri Dato' Mohd Yazid [Kuala Kangsar]: Terima kasih Tuan Yang di-Pertua. Assalammualaikum warahmatullaahi wabarakaatuh dan salam sejahtera. Tuan Yang di-Pertua, Yang Amat Berhormat Pekan telah membentangkan bajet merangkumi dua faktor terpenting iaitu kesejahteraan rakyat dan keduanya, cabaran masa depan negara dan meletakkan kepentingan rakyat di tangga teratas. Pembentangan bajet Yang Amat Berhormat Pekan telah memperuntukkan RM280.25 bilion bukan sahaja inklusif tetapi juga komprehensif. Hasil kerajaan dikembalikan kepada rakyat dan mempunyai ciri-ciri kelestarian yang menjangkau masa, strata dan akan membantu ekonomi yang mampan dan teguh. Bajet ini menyokong usaha menambahkan pendapatan rakyat dan juga menepati prasarana yang selesa untuk pelabur asing. Ia realistik dan boleh berjaya memberi daya.